หนุ่ม 21 ซิ่งจยย.ชนท้ายรถกระบะ จอดรอเลี้ยวตายคาที่  คนขับหนี
(ภาพ จาก อส.จร.ตำรวจทางหลวงปากช่อง),สลดหนุ่มวัย 21 ซิ่งจยย.ชนท้ายรถกระบะ จอดรอเลี้ยวเข้าห้างฯอย่างแรง ดับคาที่ ที่ปากช่อง ส่วนคนขับรถกระบะหลบหนีหลังเกิดเหตุ ตร.เร่งติดตามมาสอบสวน เลี้ยวรถกะทันหัน หรือจยย.มาด้วยความเร็วจนมองไม่เห็นรถยนต์กำลังรอเลี้ยว และเป็นช่วงลงเนิน,เมื่อเวลา 20.00 น.วันที่ 12 สิงหาคม พ.ต.ต.สายันต์ จันทะปัญญา สว.(สอบสวน)สภ.ปากช่อง จ.นครราชสีมา ไปสอบสวนอุบัติเหตุ รถ จยย.ฮอนด้า รุ่นMSX สีขาว-น้ำเงิน ไม่ติดแผ่นป้ายทะเบียน พุ่งชนท้ายรถยนต์กระบะ นิสสัน บิ๊กเอ็ม สีบรอนซ์ ทะเบียน 8 ผ.9351 กรุงเทพมหานคร ขณะจอดรอเลี้ยวเข้า ห้างฯแม็คโคร ถนนธนะรัชต์ กม.2-3 ต.หนองน้ำแดง พบร่าง นายทศพร พรมทัต อายุ 21 ปี บ้านเลขที่ 107 หมู่ 6 บ้านหนองอีเหรอ ต.ปากช่อง คนขับจยย. ขณะที่หน่วยกู้ภัยมูลนิธิสว่างวิชชาธรรมสถานพยายามช่วยปั้มหัวใจ แต่อาการสาหัส มีบาดแผลใหญ่ที่ศีรษะ เลือดไหลนองพื้น เสียชีวิตที่เกิดเหตุ ,สอบสวนทราบว่า รถกระบะได้ขับออกมาจาก ต.หมูสี จอดรออยู่ชิดเส้นขาวแบ่งกลางถนนเพื่อเลี้ยวรถเข้าห้างฯแม็คโคร พอดีกับที่ นายทศพร ขี่จยย.ตามหลังมาและเป็นช่วงลงเนิน พุ่งชนท้ายอย่างจังและไม่สวมหมวกกันน็อก ส่วนคนขับรถกระบะทราบชื่อเล่น นายปื๊ด ไม่ทราบนามสกุล หลบหนีไปหลังเกิดเหตุ จะได้ติดตามตัวนายปื๊ด มาสอบสวนว่าเลี้ยวรถกระทันหันหรือไม่ หรือ จยย.มาด้วยความเร็วมองไม่เห็นรถจอดรอเลี้ยว 
สลดหนุ่มวัย 21 ซิ่งจยย.ชนท้ายรถกระบะ จอดรอเลี้ยวเข้าห้างฯ ดับคาที่ ที่ปากช่องส่วนคนขับรถกระบะหลบหนีหลังเกิดเหตุ ตร.เร่งติดตามมาสอบสวน เลี้ยวรถกะทันหัน หรือจยย.มาด้วยความเร็วจนมองไม่เห็นรถยนต์กำลังรอเลี้ยว และเป็นช่วงลงเนิน
จยย.ชนท้ายกระบะ,ซิ่งจยย.ชนท้ายรถกระบะ,จยย.ชนท้ายกระบะรอเลี้ยว,ปากช่อง,อุบัติเหตุ จยย.ชนกระบะ